การใส่ใจกันและกัน การใช้เวลาด้วยกัน การตั้งอยู่บนหลักความจริงกับกันและกัน การสร้างความเชื่อใจและความซื่อสัตย์ การเคารพตัวเอง
ถ้าเพื่อนของคุณเศร้าก็ควรถามว่าเกิดอะไรขึ้น เขาอาจจะไม่เล่าให้คุณฟังในทันทีแต่น่าจะเล่าให้ฟังในที่สุด ถ้าเขาไม่เล่าให้ฟังก็อย่าโกรธเขา เข้าใจว่าบางสิ่งเป็นเรื่องส่วนตัวแต่ไว้ใจว่าเขาจะใจเย็นกับคุณถ้าคุณตกอยู่ในสถานการณ์เดียวกัน   ถ้าผู้ชายหรือผู้หญิงทำให้เขาเสียใจก็บอกเขาว่าอย่ากังวลเพราะว่าคุณจะอยู่เคียงข้างเขาและจะไม่ทิ้งไปไหน บอกเขาว่ายังมีผู้ชายหรือผู้หญิงอีกมากมายที่รอเจอรักแท้ในชีวิต ทำให้เพื่อนรักมั่นใจว่าเขาจะเจอใครบางคนที่รักเขาให้แบบที่เขาเป็น ย้ำเตือนตัวเองว่าการช่วยเหลือเพื่อนรักจะไม่ทำให้คุณเสียอะไรเลย มันอาจจะไม่ง่ายที่ต้องปลอบใจหรือให้คำแนะนำเสมอแต่รับรู้ว่าเพื่อนรักของคุณจะทำแบบเดียวกันเมื่อคุณต้องการ ถ้าเพื่อนของคุณอยู่ไกลก็ควรส่งการ์ดหรือของขวัญเพื่อแสดงว่าคุณใส่ใจ ถ้าเขาป่วยก็ควรโทรหาเขาและถามว่าเป็นอย่างไรบ้าง แสดงออกว่าคุณชื่นชมการที่มีเขาอยู่ในชีวิตของคุณ เขียนโน้ตหาเขาเพื่อแสดงว่าคุณใส่ใจและรู้สึกดีใจที่มีเขาและถามถึงชีวิตของเขา แบ่งปันเรื่องราวของคุณและหาเวลาให้กับเขา ครอบครัวสำคัญสำหรับเราถึงแม้ว่าบางทีพวกเขาอาจจะน่ารำคาญ หยาบคาย และน่ารังเกียจ การทำความรู้จักครอบครัวของเพื่อนรักแสดงออกว่าคุณชื่นชมว่าเขามาจากที่ไหนและคุณสนใจที่จะทำความรู้จักคนที่มีค่าในชีวิตของเขา ไปเที่ยวช่วงสุดสัปดาห์หรือวางแผนที่จะทำกิจกรรมร่วมกัน ทำการบ้านด้วยกัน คุยกันระหว่างช่วงพักที่โรงเรียน คุณไม่จำเป็นต้องตัวติดกันตลอดเวลาแต่คุณต้องใช้เวลาที่ดีกับเพื่อนรักเพื่อให้มิตรภาพเติบโตและแข็งแกร่ง  รับรู้ว่าคุณอาจจะต้องสละเวลาและใช้ความพยายามเพื่ออยู่กับเพื่อนรัก มันควรเป็นสิ่งที่คุณอยากทำแม้ว่าจะยากก็ตาม ชวนคนอื่นไปเที่ยวกับคุณ การเป็นเพื่อนรักไม่ได้แปลว่าคุณต้องแยกตัวเองออกจากคนอื่น บางครั้งการได้อยู่ตามลำพังเป็นเรื่องที่ดี คุณไม่ต้องการใครเพื่อมีความสุข แต่บางครั้งความสนุกของคุณเพิ่มขึ้นด้วยการคนคนอื่นมาด้วย ไม่มีอะไรเหมือนกับการหัวเราะและยิ้มเมื่อคนมารวมตัวกัน นอกจากนี้ เมื่อเขาเป็นเพื่อนกัน คุณจะสามารถหัวเราะไปกับสิ่งที่งี่เง่า เล็กๆ น้อยๆ และแปลกและมันก็ไม่มีความหมาย หาเวลาในแต่ละวันเพื่อชื่นชมสิ่งที่ตลกในชีวิต ไม่มีใครชอบเพื่อนรักที่เอาแต่พูดและไม่เคยรับฟัง ถ้าคุณเป็นคนพูดเยอะก็ควรพัฒนาทักษะการฟัง เมื่อใดที่เพื่อนรักของคุณพูดบางอย่างก็ควรตั้งใจฟังและพูดอะไรบ้าง อย่าเพียงแต่พูดว่า “ใช่” และไปต่่อ อย่าขัดจังหวะหรือขยับตัวบ่อยๆ เมื่อเขาพูดกับคุณ ถ้าเขาขอคำแนะนำก็ควรตั้งใจฟังและให้คำแนะนำที่ดีที่สุด มันจะช่วยให้เขาเคารพและเข้าหาคุณบ่อยขึ้น  เป็นผู้ฟังที่มีส่วนร่วม การเป็นผู้ฟังที่มีส่วนร่วมหมายถึงการตีความเนื้อหา บางครั้งมันคือการรับรู้ว่าอีกฝ่ายรู้สึกหรือคิดอะไรก่อนที่เขาจะทำ ถ้าคุณเป็นผู้ฟังที่มีส่วนร่วมคุณจะรู้ว่าเพื่อนของคุณชอบใครก่อนที่เขาจะรู้ รู้ว่าเมื่อไหร่ที่ไม่ควรพูด มีคำพูดที่ว่า คนที่ไม่ฉลาดมักจะพูดแต่คนฉลาดจะรับฟัง ถึงแม้ว่าประโยคนี้จะพูดเกินไปแต่มันก็มีความจริงอยู่บ้าง เริ่มรู้สึกสบายใจเพียงแค่ได้อยู่กับเพื่อนรักโดยไม่จำเป็นต้องพูดเพื่อเติมเต็มความเงียบ ถ้าคุณสรุปว่าคุณรู้ว่าบทบาทของเพื่อนรักคืออะไร คุณอาจจะรู้สึกผิดหวังและโกรธ เพื่อนรักคือเพื่อนที่มีค่าที่สุดที่คุณมีแต่เขาไม่สามารถช่วยเหลือให้กำลังใจคุณในทุกด้านของชีวิตได้ อย่าคาดหวังให้เขาอยู่เคียงข้างคุณเสมอหรือพูดสิ่งที่คุณอยากได้ยิน ถ้าคุณตั้งความคาดหวังที่สูงเกินไปสำหรับเพื่อนรัก คุณก็อาจจะรู้สึกผิดหวังและพ่ายแพ้   เป็นคนดูแลตัวเอง สิ่งนี้โยงกลับมาที่การเป็นเพื่อนรักของตัวเองและดูแลตัวเอง ถ้าคุณดูแลตัวเอง คุณจะไม่ให้เพื่อนอยู่ในจุดที่ต้องเข้ามาและช่วยเหลือคุณ ถ้าคุณไม่เคยวางเพื่อนไว้ที่ตำแหน่งนั้น คุณก็จะไม่มีวันผิดหวัง จำไว้ว่าไม่มีใครสมบูรณ์แบบแม้แต่เพื่อนรักของคุณ ทุกคนมีข้อเสียของตัวเองและเขาต้องแก้ไขมัน อย่าใจร้ายกับเพื่อนเกี่ยวกับเขาเสียของเขาแต่ช่วยเขาแก้ไขในขณะที่ขอให้เพื่อนแก้ไขข้อเสียของคุณด้วยเช่นกัน อย่างไรก็ตาม เมื่อคุณบอกข้อเสียของเพื่อนอย่างนุ่มนวลก็ควรรับรู้ว่าเพื่อนของคุณมีความรู้สึกและคุณควรจดจ่อกับข้อเสียของคุณซึ่งเป็นตัวบั่นทอนที่ยิ่งใหญ่ที่สุดของมิตรภาพ รับรู้ว่าข้อเสียอะไรที่ควรเมินเฉย/ปล่อยไปและอะไรที่ควรช่วยเพื่อนแก้ไข บางครั้งคุณต้องให้เพื่อนแก้ไขข้อเสียโดยไม่ต้องช่วยนอกจากว่าเขาขอความช่วยเหลือ การเข้าไปยุ่งตลอดเวลาจะทำให้เพื่อนรู้สึกเครียดและโกรธและอาจจะไม่อยากพัฒนามิตรภาพถ้าคุณกดดันเกินไป มันเป็นเรื่องธรรมชาติที่จะหยุดมีเคมีที่เข้ากันกับใครบางคน ถ้าคุณห่างกันด้วยเหตุผลอะไรก็ตาม คุณต้องมีความสุขกับช่วงเวลาที่ดีและรับรู้ว่าคุณโชคดีแค่ไหนที่เคยมีคนที่พิเศษเป็นส่วนหนึ่งของชีวิต   ถ้าต่างฝ่ายต่างไม่พยายามมาเจอกันหรือคุณทะเลาะกันโดยไม่มีเหตุผล คุณก็อาจจะไม่ควรเป็นเพื่อนรักกัน มันไม่ใช่ความผิดของใคร บางทีคุณสองคนอาจจะเหมือนกันเกินไป ใครจะไปรู้? คุณอาจจะต้องห่างกันสัก 2-3 สัปดาห์ ปฏิบัติต่อเพื่อนด้วยความเคารพเสมอถึงแม้ว่าคุณห่างกัน อย่าโกรธเขา มันไม่คุ้มค่าที่ต้องเก็บความโกรธไว้ข้างใน ทำตัวเอื้อเฟื้อ ใจดี และเคารพถ้าคุณได้ห่างกัน คุณไม่มีทางรู้ว่าเมื่อไหร่ที่สิ่งต่างๆ อาจจะเป็นแปลง ถ้าเพื่อนรักของคุณเลือกเพื่อนคนอื่นแทน คุณก็ควรเป็นเพื่อนกับเขาด้วยเช่นกัน บางทีคุณอาจจะเป็นกลุ่มเพื่อนกันได้ ทุกคนมองหาเพื่อนใหม่เสมอแต่อย่าทิ้งเพื่อนเก่า ความซื่อสัตย์ของคุณคือสิ่งที่อีกฝ่ายคาดหวังและวางใจคุณทุกวัน . คุณอาจจะคิดว่ามันยากในชีวิตและคิดว่าคุณไม่สามารถทำให้เพื่อนรักของคุณมีความสุขได้ จริงๆ แล้วการเป็นเพื่อนรักที่ดีไม่ต้องใช้อะไรมาก สิ่งที่คุณต้องทำคือทำให้มั่นใจว่าคุณทั้งสองสามารถไว้ใจกันและกันได้เกี่ยวกับเรื่องที่สำคัญ อย่าพยายามหลอกหรือใช้เพื่อเอาเปรียบเพื่อนรัก  คุณต้องทำให้เขารู้ว่าเขาสามารถไว้ใจคุณได้   รับรู้ว่าเพื่อนรักของคุณอาจจะมีเพื่อนคนอื่น เชื่อใจว่าคุณสำคัญกับเขาและปล่อยให้เพื่อนรักมีชีวิตทางสังคมนอกเหนือจากคุณ ความรักระหว่างเพื่อนไม่ใช่ความหึงหวง มีเพื่อนกลุ่มเล็กๆ เพื่อป้องกันไม่ให้ความเหงาทรมานคุณ ด้วยวิธีนี้ถ้าเพื่อนคนหนึ่งไม่ว่างหรือกลายเป็นศัตรูของคุณ คุณก็จะยังมีเพื่อนอีกคนที่สนับสนุนคุณ การรู้จักคนให้มากที่สุดเป็นเรื่องดีแต่มีเพื่อนสนิทเพียง 2-3 คนที่คุณสามารถเล่าความลับให้ฟังได้  อย่าเก็บความลับ เปิดใจเกี่ยวกับสิ่งที่เกิดขึ้นในชีวิตและสิ่งที่คุณได้ยินเกี่ยวกับคนอื่นๆ ถ้าคุณไม่อยากพูดเกี่ยวกับเรื่องบางอย่างก็อย่าพูดมันขึ้นมาตั้งแต่แรก ถ้าเพื่อนรักของคุณยืนยันที่จะได้ยินเรื่องราวเหล่านั้นและคุณยังไม่อยากเล่าให้ฟังก็สามารถพูดว่า "เธอรู้ว่าเธอเป็นเพื่อนรักของฉัน ถ้าฉันจะเล่าอะไรให้ใครฟัง ฉันก็คงเล่าให้เธอฟังแต่ฉันไม่สบายใจที่จะพูดเรื่องนี้กับใคร ฉันสัญญาว่าเธอจะเป็นคนแรกที่ได้ยินเมื่อฉันพร้อมที่จะพูดโอเคไหม?"  รับรู้ว่าคุณอาจจะต้องมีช่วงเวลาที่ไม่ราบรื่น จำไว้ว่าบางครั้งคุณจะต้องให้พื้นที่กับเขาเพื่อให้เขามีเวลาตามลำพังและได้คิดสิ่งต่างๆ อย่างถี่ถ้วน การเป็นเพื่อนรักหมายถึงการเข้าใจว่าเมื่อไหร่ที่เวลาหรือพื้นที่ส่วนตัวที่อยู่ห่างจากเขาเป็นเรื่องที่ดี ถ้าเขาเล่าความลับให้คุณฟังก็ควรเก็บเอาไว้ให้ดี อย่าเล่าความลับที่เพื่อนของคุณต้องการให้คุณเก็บให้ใครฟังเด็ดขาด อย่าแม้แต่จะเล่าให้ใครที่คุณสามารถไว้ใจได้ฟัง ความลับก็คือความลับ   รับรู้ความแตกต่างระหว่างความลับที่ไม่มีพิษไม่มีภัยกับความลับที่อันตราย ความลับที่อันตรายไม่เพียงแต่จะขู่เข็นชีวิตของเพื่อนแต่ยังมีผลกระทบกับชีวิตของคุณเช่นกัน นอกจากความจริงที่ว่าเพื่อนของคุณไม่อยากให้ใครรู้เกี่ยวกับความลับของเขาแต่คุณควรบอกพ่อแม่หรือผู้ใหญ่ที่คุณไว้ใจได้เกี่ยวกับเรื่องนี้ จำไว้ว่าเพื่อนของคุณอาจจะเล่าความลับให้ฟังเพราะเขาไม่สามารถเก็บความลับไว้กับตัวเองได้และกำลังขอความช่วยเหลืออย่างเงียบๆ รักษาคำพูดของคุณ ถ้าคุณพูดว่าคุณจะทำอะไรบางอย่างก็ควรทำแบบนั้น ทำตามสิ่งที่คุณพูด คุณรู้จักคำพูดที่ว่าคำพูดมีราคาถูก ทำให้เพื่อนรักของคุณรู้ว่าถ้าคุณพูดว่าคุณจะทำอะไรบางอย่าง คุณก็จะรักษาคำพูดของคุณ อย่านินทาเพื่อนรัก อย่าพูดอะไรที่อาจจะกลายเป็นคำนินทา เช่น ถ้าเพื่อนแอบชอบใครบางคนเขาก็อาจจะรู้สึกอายถ้าคุณบอกคนอื่น ทำให้แน่ใจว่าคุณรู้ว่าเพื่อนรักของคุณจะไม่ว่าอะไรถ้าคุณบอกคนอื่น เรื่องแบบนี้บางครั้งทำได้ยากแต่ถ้าคุณอยากได้มิตรภาพที่แข็งแกร่ง คุณก็จะต้องทำสิ่งเหล่านี้ได้ ยืนหยัดเมื่อเพื่อนต้องการคุณ เคารพช่วงเวลาที่เขาต้องการยืนหยัดด้วยตัวเอง เชื่อใจเพื่อนและปล่อยให้ตัวเองรู้สึกอ่อนแอเมื่ออยู่กับเขา ในช่วงเวลาที่ดี ไม่ดี และไม่เห็นพ้องต้องกัน คุณจะยังพยายามแก้ไขปัญหาและเป็นเพื่อนเขาซึ่งเป็นการแสดงความซื่อสัตย์ของคุณ   พูดว่า “ไม่” เมื่อจำเป็นโดยที่ยังเป็นเพื่อนกัน เพื่อนที่ชื่อสัตย์นั้นมีค่ามาก บอกเขาด้วยความเคารพเมื่อคุณคิดว่าเขาผิด การเดินทางของชีวิตคือการเรียนรู้จากข้อผิดพลาดของคุณ ไม่จำเป็นต้องถูกต้องตลอดเวลา ถ้าคุณไม่เรียนรู้ที่จะพูดว่าไม่กับเพื่อน มันจะทำร้ายมิตรภาพของคุณมากกว่าปรับปรุง ไม่เพียงแต่เพื่อนของคุณจะพึ่งพาคุณมากเกินไปแต่คุณยังจะรู้สึกเครียดและโกรธ อย่าพูดสิ่งที่ไม่ดีไม่ว่าจะต่อหน้าหรือผ่านข้อความ ขอโทษแต่รับรู้ว่ามันอาจจะต้องใช้เวลาเพื่อลืมสิ่งที่เกิดขึ้น ปล่อยให้เขาใจเย็นลงและคุยเมื่อคุณพร้อม    ห้ามปล่อยปัญหาค้างคาและทำเหมือนว่าไม่มีอะไรเกิดขึ้น ปัญหาจะไม่หายไปและจะกลับมาอีกครั้งในภายหลัง คุณต้องแก้ปัญหาตั้งแต่เนิ่นๆ ก่อนที่ปัญหาจะบานปลายและเจ็บปวดมากยิ่งขึ้น ถ้าคุณสองคนต้องการความช่วยเหลือเพื่อแก้ปัญหาก็ควรขอพ่อแม่หรือผู้ใหญ่ที่ไว้ใจได้ให้ช่วยเหลือ เมื่อเพื่อนของคุณต้องทำอะไรบางอย่างให้เสร็จหรือต้องการความช่วยเหลือก็ควรอยู่เคียงข้างเขา ช่วยเหลือเขา ลองนึกว่าเขาจะดีใจแค่ไหน คุณไม่มีทางรู้ว่าคุณจะเจอกับปัญหาและต้องการใครบางคน (บางทีอาจจะเป็นเพื่อนที่ดี?) เพื่อให้ช่วยเหลือเมื่อไหร่ การนั่งดูเพื่อนรักถูกล้อหรือแกล้งจะไม่ทำให้คุณเป็นเพื่อนรักที่ดี ถ้าเพื่อนรักของคุณถูกแกล้งและคุณกลัวว่าคุณจะถูกทำร้ายถ้าคุณเข้าไปมีส่วนร่วมก็ควรขอความช่วยเหลือจากคุณครูหรือพ่อแม่ ถ้าคุณสามารถยืนหยัดเพื่อเพื่อนโดยที่ไม่ทำให้ตัวเองถูกทำร้ายก็ควรทำเช่นนั้น ลองนึกดูว่าคุณจะรู้สึกอย่างไรถ้าคุณถูกแกล้งและเพื่อนของคุณบอกให้ทุกคนหุบปากและเลิกยุ่งกับคุณ  ถ้าคุณหรือเพื่อนมักจะมีปัญหากับคนอื่นก็พยายามอย่าทำตัวงี่เง่าหรือไม่เป็นผู้ใหญ่ อย่าแกล้งหรือทำให้เขาต้องอายเพราะมันจะยิ่งทำให้ทุกอย่างแย่กว่าเดิม บอกผู้ใหญ่ว่าเกิดอะไรหรือทำเฉยเมย ผู้คนเกลียดการถูกเมินและจะไม่สนใจคุณในที่สุด . การเป็นตัวของตัวเองเมื่ออยู่กับใครบางคนคือสิ่งที่ทำให้คุณเป็นเพื่อนรัก คุณคือตัวของตัวเองและเพื่อนรักของคุณจะยอมรับสิ่งนี้ การทำตัว “เสแสร้ง” จะทำให้คุณเสียเพื่อนและมันน่าเบื่อที่ต้องเป็นใครเป็นคนที่ไม่ใช่ตัวตนของคุณ เป็นเพื่อนรักกับใครบางคนที่คุณรู้ว่าคุณสามารถเป็นตัวเองได้เมื่ออยู่กับเขาเพราะมันไม่คุ้มค่าที่ต้องพยายามเป็นใครบางคนที่ไม่ใช่ตัวตนของคุณเพื่อใกล้ชิดกับใคร  อย่าเก็บงำความรู้สึก ถ้าคุณรู้สึกไม่สบายใจหรือรู้สึกอึดอัดกับเพื่อนรักก็ควรพูดมันออกมา มันเจ็บปวดมากกว่าถ้ามิตรภาพของคุณถูกบั่นทอนทีละเล็กทีละน้อยโดยที่เพื่อนไม่รู้วิธีการแก้ไขมัน ทำทุกอย่างให้สบายใจและคุณจะผ่านอะไรด้วยกัน เรียนรู้วิธีเคารพตัวเอง ถ้าคุณไม่สามารถเคารพตัวเองได้คุณก็ไม่สามารถเคารพผู้อื่นได้ ตัดสินใจว่าขอบเขตใดที่สำคัญกับคุณและเคารพสิ่งนั้น ไม่เพียงแต่วิธีนี้จะดีสำหรับคุณแต่ยังให้คุณได้ฝึกฝนและมีประสบการณ์มากพอที่จะคุ้นเคยกับเรื่องนี้ในขณะที่เคารพขอบเขตของผู้อื่น รับรู้ว่าคุณค่าใดที่สำคัญสำหรับคุณและยืนหยัดกับสิ่งนั้น มองหาผู้อื่นที่ให้เกียรติคุณค่าเหล่านั้นเพราะคุณมีแต่จะทำร้ายตัวเองและอาจจะทำร้ายผู้อื่นถ้าคนเหล่านั้นไม่เห็นคุณค่าแบบเดียวกับคุณ   ความสัมพันธ์ที่ใกล้ชิดกับผู้อื่นไม่ว่าจะเป็นสัมพันธ์รักหรือมิตรภาพที่ใกล้ชิดสอนเรามากมายเกี่ยวกับตัวเอง อย่ากลัวที่จะเรียนรู้เกี่ยวกับตัวเอง ถ้าคุณไม่ชอบตัวตนของตัวเอง คนอื่นก็อาจจะไม่ชอบคุณ อย่าตัดสินตัวเองรุนแรงเกินไป คุณอาจจะยึดติดกับมาตรฐานสูงในบางครั้งซึ่งเป็นมาตรฐานที่รักษาไว้ไม่ได้ ถ้าคุณเป็นคนที่ชอบความสมบูรณ์แบบก็ควรเรียนรู้ที่จะให้อภัยตัวเองบ้าง อย่ากลัวที่จะทำตัวอ่อนแอ ทุกคนรู้สึกอ่อนแอเกี่ยวกับบางอย่าง ใช่ไหม? อย่ากลัวที่จะแสดงด้านที่อ่อนแอของตัวเองให้เพื่อนรักเห็น เขาจะไม่ถือแต่ถ้าเขาถือ เขาอาจจะไม่ใช่เพื่อนที่เหมาะสมสำหรับคุณ ถ้าเพื่อนของคุณช่วยบอกข้อเสียหรือแนะนำการเปลี่ยนแปลงบางอย่างเพื่อช่วยให้มิตรภาพของคุณเบ่งบานก็อย่ารู้สึกโกรธหรือสร้างความรู้สึกขื่นขมต่อเขา เขาแค่พยายามช่วยคุณให้เป็นคนที่ดีขึ้นและคุณควรรู้สึกดีใจที่มีเพื่อนที่เป็นห่วงคุณ อีกทั้ง ถ้าคุณปรับปรุงตัวเอง คุณจะสามารถป้องกันมิตรภาพในอนาคตไม่ให้แตกหักได้ อย่างไรก็ตาม ถ้าเพื่อนทำตัวไม่ดีกับคุณเกี่ยวกับข้อเสียของคุณและล้อเลียนคุณเกี่ยวกับเรื่องนี้ก็ควรทำให้เขารู้ว่าคุณรู้สึกอย่างไร ถ้าเขาไม่ยอมหยุด คุณก็อาจจะไม่อยากใช้เวลากับเขาอีกต่อไป
ใส่ใจเพื่อนรัก. ทำความรู้จักครอบครัวของเขา. ใช้เวลากับเพื่อน. แบ่งปันเสียงหัวเราะ. เรียนรู้ที่จะรับฟัง. หลีกเลี่ยงความคาดหวัง. เข้าใจว่าบางครั้งเพื่อนรักห่างเหินออกไป. ปล่อยให้เพื่อนมีเพื่อนคนอื่นด้วยเช่นกัน. สร้างความเชื่อใจ เป็นคนที่ไว้ใจได้. เป็นคนซื่อสัตย์. เมื่อคุณทะเลาะกันก็ควรแก้ไขปัญหาเพื่อให้ทุกคนมีความสุข. ช่วยเหลือเพื่อน. ยืนหยัดเพื่อเพื่อนรัก. เป็นตัวของตัวเอง เป็นเพื่อนรักของตัวเองก่อน.
https://www.wikihow.com/Be-a-Great-Best-Friend https://www.wikihow.com/Be-a-Great-Best-Friend https://www.wikihow.com/Be-a-Great-Best-Friend https://www.wikihow.com/Be-a-Great-Best-Friend https://www.wikihow.com/Be-a-Great-Best-Friend
Caring For Each Other Spending Time Together Being Realistic with Each Other Building Trust and Loyalty Respecting Yourself